РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/70-20

25. фебруар 2020. године

Б е о г р а д

**З А П И С Н И К**

**80. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 24. ФЕБРУАРА 2020. ГОДИНЕ**

Седница је почела у 10,05 часова.

 Седници је председавао Петар Петровић, председник Одбора.

Седници су присуствовали чланови Одбора: Славишa Булатовић, Неђо Јовановић, Михаило Јокић, Ђорђе Комленски, др Александар Мартиновић, Жарко Мићин, Милетић Михајловић, Јован Палалић, Биљанa Пантић Пиља, др Балинт Пастор, Марко Парезановић и Татјана Мацура.

 Седници нису присуствовали чланови Одбора: Наташа Мићић, Вјерица Радета, Душан Петровић и Срето Перић, нити њихови заменици.

Поред чланова Одбора седници је присуствовала и народни посланик Елвира Ковач.

Седници су присуствовали и Јован Ћосић, помоћник министра правде и Владимир Винш, самостални саветник у Министарству правде.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **једногласно** утврдили следећи

Д н е в н и р е д:

1. Разматрање Предлога закона о утврђивању порекла имовине и посебном порезу, који је поднела Влада (011-3199/19 од 27. 12. 2019. године) у начелу;
2. Разматрање Предлога закона о допуни Закона о парничном поступку, који је поднела Влада (710-2885/19 од 22. 11. 2019. године) у начелу;
3. Разматрање Предлога закона о изменама и допуни Закона о облигационим односима, који је поднела Влада (343-2883/19 од 22. 11. 2019. године) у начелу;
4. Утврђивање амандмана Одбора за правосуђе, државну управу и локалну самоуправу на Предлог закона о утврђивању чињеница о статусу новорођене деце за коју се сумња да су нестала из породилишта у Републици Србији, који је поднела Влада (011-700/18, од 20. марта 2018. године);
5. Разматрање Предлога закона о потврђивању Меморандума о разумевању о сарадњи у борби против корупције у оквиру Антикорупцијске иницијативе Југоисточне Европе са Протоколом о изменама и допунама Меморандума о разумевању о сарадњи у борби против корупције у оквиру Антикорупцијске иницијативе Југоисточне Европе, који је поднела Влада (011-1902/19, од 19. јуна 2019. године).

**ПРВА ТАЧКА -** Разматрање Предлога закона о утврђивању порекла имовине и посебном порезу, који је поднела Влада (011-3199/19 од 27. 12. 2019. године) у начелу.

 **Петар Петровћ** је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предглоге:

1) Да Одбор одлучи да у складу са чланом 155. став 3. Пословника Народне скупштине предложи Народној скупштини да прихвати **Предлога закона о утврђивању порекла имовине и посебном порезу**, у начелу, са амандманом Одбора поднетим на члан 23. Предлога закона који гласи „У члану 23. Предлога закона, у ставу 1. речи: „могу да се обавеˮ замењују се речима: „обављају сеˮ.“.

Чланови Одбора су **једногласно** прихватили овај предлог.

2) Да за известиоца Одбора на седници Народне скупштине буде одређен Петар Петровић, председник Одбора.

 Чланови Одбора су **једногласно** прихватили ове предлоге.

**ДРУГА ТАЧКА** - Разматрање Предлога закона о допуни Закона о парничном поступку, који је поднела Влада (710-2885/19 од 22. 11. 2019. године) у начелу.

**Петар Петровћ** је отворио расправу у вези са овом тачком дневног реда, па како се нико није јавио за реч, закључио је расправу и ставио је на гласање предглоге:

-да Одбор одлучио да предложи Народној скупштини да прихвати Предлог закона о допуни Закона о парничном поступку, у начелу.

-да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** прихватили ове предлоге.

**ТРЕЋА ТАЧКА -** Разматрање Предлога закона о изменама и допуни Закона о облигационим односима, који је поднела Влада (343-2883/19 од 22. 11. 2019. године) у начелу.

**Петар Петровћ** је отворио расправу у вези са овом тачком дневног реда, па како се нико није јавио за реч, закључио је расправу и ставио је на гласање предглоге:

 -да Одбор одлучио да предложи Народној скупштини да прихвати Предлог закона о изменама и допуни Закона о облигационим односима, у начелу.

-да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** прихватили ове предлоге.

**ЧЕТВРТА ТАЧКА** - Утврђивање амандмана Одбора за правосуђе, државну управу и локалну самоуправу на Предлог закона о утврђивању чињеница о статусу новорођене деце за коју се сумња да су нестала из породилишта у Републици Србији, који је поднела Влада (011-700/18, од 20. марта 2018. године).

 **Петар Петровић** је предложио да Одбор за правосуђе, државну управу и локалну самоуправу у складу са чланом 155. став 3. Пословника Народне скупштине поднесе следеће амандмане на Предлога закона о утврђивању чињеница о статусу новорођене деце за коју се сумња да су нестала из породилишта у Републици Србији:

АМАНДМАН I

 У члану 2. Предлога закона после става 2. додаје се став 3. који гласи:

 „Све одредбе овог закона тумаче се у циљу утврђивања истине о судбини и статусу новорођене деце за коју се сумња да су нестала из породилишта у Републици Србији.”

О б р а з л о ж е њ е

 Амандманом се предлаже допуна члана 2. Предлога закона који уређује циљ закона ради правилније примене одредаба закона.

АМАНДМАН II

 После члана 4. Предлога закона додају се назив члана и члан 4а који гласе:

„Специјализација судија

Члан 4а

 Судије које поступају у првом и другом степену у поступцима прописаним овим законом, дужни су да похађају посебну обуку за примену овог закона, коју спроводи Правосудна академија.

 Програм обуке из става 1. овог члана доноси Правосудна академија.”

О б р а з л о ж е њ е

 Амандманом се предлаже увођење посебне обуке за судије које ће поступати у предметима утврђивања чињеница о статусу новорођене деце за коју се сумња да су нестала из породилишта у Републици Србији.

АМАНДМАН III

 У члану 14. Предлога закона после става 3. додаје се став 4. који гласи:

 „Предлог у име лица из ст. 2. и 3. овог члана може да поднесе и Заштитник грађана.”

О б р а з л о ж е њ е

 Амандманом се даје могућност Заштитнику грађана да поднесе предлог за утврђивање чињеница о статусу новорођене деце за коју се сумња да су нестала из породилишта у Републици Србији, у име овлашћених предлагача.

АМАНДМАН IV

После члана 17. Предлога закона додају се назив члана и члан 17а који гласе:

„ДНК анализа

Члан 17а

 У циљу утврђивања чињеница о статусу несталог новорођеног детета, суд може одредити спровођење форензичко-генетичке анализе биолошких узорака хуманог порекла (у даљем тексту: ДНК анализа).

 За потребе ДНК анализе суд може одредити узимање биолошких узорака од предлагача и других лица која се могу довести у везу са несталим новорођеним дететом, као и са лешева.

 Предлагач може одбити узимање биолошких узорака за потребе ДНК анализе само ако би због тога наступила штета по његово здравље.

 У случају да предлагач неоправдано одбије узимање биолошких узорака за потребе ДНК анализе, сматраће се да је повукао предлог.

 Узимање биолошких узорака за потребе ДНК анализе од других лица може се спровести само уз њихову писмену сагласност.

 Суд може писменим путем, од органа који води национални ДНК регистар, захтевати претраживање тог регистра ради упоређивања ДНК профила добијеног ДНК анализом са подацима који се већ налазе у регистру.

 Подаци добијени ДНК анализом која се спроводи у складу са овим законом, могу се користити само у сврху утврђивања чињеница о статусу несталог новорођеног детета.”

О б р а з л о ж е њ е

Амандманом се предлаже да се текст Предлога закона допуни додавањем новог члана којим би се посебно прописало спровођење ДНК анализе у поступку утврђивања чињеница о статусу несталог новорођеног детета, а имајући у виду значај овог доказног средства.

АМАНДМАН V

 После члана 25. Предлога закона додају се назив члана и члан 25а који гласе:

„Дејство правноснажног решења у другим поступцима

Члан 25а

 У кривичном или другом поступку, орган који води поступак везан је правноснажним решењем донетим у поступку прописаним овим законом, којим су утврђене чињенице о смрти детета.”

О б р а з л о ж е њ е

Амандманом се допуњује Предлог закона додавањем новог члана којим би се утврдила обавезност правноснажног решења којим су утврђене чињенице о смрти детета, донетог у поступку прописаним овим законом, за органе који воде друге поступке.

АМАНДМАН VI

 Назив члана и члан 26. Предлога закона мењају се и гласе:

„Ступање закона на снагу и почетак примене

Члан 26.

 Овај закон ступа на снагу осмог дана од дана објављивања у „Службеном гласнику Републике Србије”, а примењује се истеком рока од три месеца од дана ступања на снагу, изузев одредаба чл. 3, 4а, 14, 15. и 16. које се примењују од дана ступања на снагу овог закона.”

О б р а з л о ж е њ е

Амандманом се мења завршна одредба Предлога закона тако што се предвиђа одложена примена закона за три месеца, како би се за то време спровела специјализација поступајућих судија која се предлаже у амандману I.

2) Да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** прихватили ове предлоге.

**ПЕТА ТАЧКА -** Разматрање Предлога закона о потврђивању Меморандума о разумевању о сарадњи у борби против корупције у оквиру Антикорупцијске иницијативе Југоисточне Европе са Протоколом о изменама и допунама Меморандума о разумевању о сарадњи у борби против корупције у оквиру Антикорупцијске иницијативе Југоисточне Европе, који је поднела Влада (011-1902/19, од 19. јуна 2019. године).

**Петар Петровћ** је отворио расправу у вези са овом тачком дневног реда, па како се нико није јавио за реч, закључио је расправу и ставио је на гласање предглоге:

 -да Одбор одлучио да предложи Народној скупштини да прихвати Предлог закона о потврђивању Меморандума о разумевању о сарадњи у борби против корупције у оквиру Антикорупцијске иницијативе Југоисточне Европе са Протоколом о изменама и допунама Меморандума о разумевању о сарадњи у борби против корупције у оквиру Антикорупцијске иницијативе Југоисточне Европе, у начелу.

-да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** прихватили ове предлоге.

Седница је завршена у 10,20 часова.

СЕКРЕТАР ПРЕДСЕДНИК

Сања Пецељ Петар Петровић